L’IES Comarcal participa en Milà en un nou projecte internacional d’Erasmus
2025-07-24

Huit alumnes de 4t d’ESO de l’IES Comarcal de Burjassot, acompanyats de les professores Blanca Aparicio Mota i Begoña Miranda González, han pogut gaudir de la trobada internacional d’Erasmus que ha tingut lloc, a Milà, del 4 al 8 de març.

Durant estos dies, l’alumnat del centre ha treballat, al costat d’alumnat alemany, italià, txecoslovac i finlandés en equips internacionals, sobre robòtica i sostenibilitat en el món de la moda. “Van ser uns dies intensos de treball, però també de conéixer noves cultures i de gaudir de la ciutat milanesa i els seus voltants”, han assenyalat fonts del centre burjassoter.

Concretament l’alumnat i professorat de Burjassot està participant en el projecte “Young people and Europe Today”, cofinançat pel programa Erasmus+ de la Unió Europea. Es tracta d’un projecte de robòtica i sostenibilitat.